Wikipédia-vita:Javaslat tisztségviselők megválasztására/Farkasgergely (admin)

message: Tudtommal a legutóbbi hasonló szerencsétlenkedés után abban egyeztünk meg, hogy amikor valaki egyeztetés után kiírja a szavazást, azt tekintjük a jelölés elfogadása időpontjának is, tekintve, hogy ha privátban is, de rábólintott a jelölt. Ezek után persze nem baj, ha meg is erősíti, hogy tényleg elfogadta a jelölést, de ezt a szerencsétlenkedést talán hagyjuk a percekkel. Akkor kell kiírni, ha már egyeztetve van, hogy elfogadta a jelölést. Bennófogadó 2011. július 22., 15:20 (CEST)
replies: text: 1) Még ha így is lenne, akkor sem szerepel sehol, hogy privátban elfogadta.

text: 2) Amint elfogadja, onnantól pontosan 2 hétig lehet szavazni. Ha korábbi szavazatot elfogadnánk, akkor lennének olyan jelöltek, akikre több mint 2 hétig lehetett érvényesen szavazni? Az nem lenne túl kóser. -- Joey  üzenj nekem 2011. július 22., 15:28 (CEST)
A szavazás kiírásának időpontjától kell számítani a két hetet, és ez a nemlétező probléma máris megoldódott. A privát elfogadást pedig nyugodtan lehet garantáltnak venni, ellenkező nyilatkozat híján. Föltételezhető, hogy Cassandro nem követ el rossz viccet mások jelölésével, azok beleegyezése nélkül. A többi ostoba, fölösleges bürokrácia. Bennófogadó 2011. július 22., 16:26 (CEST)

text: A lapon való elfogadástól számítódik a 2 hét, ami nagyon helyes is, hiszen mi lenne akkor, ha mondjuk csak 1 nappal később kerül géphez a jelölt?

text: Szumma szummárum: bírja már mindenki kivárni azt a kicsit, amikor elfogadja valaki a jelölést a lapon, oszt onnan 2 hétig vígan lehet szavazgatni. Jól deklarálható időpont, és ráadásul minden jelöltnek így pontosan 2 hétnyi (ugyanannyi) lehetősége van megkapni az esetleges szükséges támogatást. -- Joey  üzenj nekem 2011. július 22., 16:51 (CEST)
Bocs, Joey, engem is nagyon tud irritálni, amikor mondvacsinált bürokratikus szőrözésből átrakosgatják a szavazataimat. Vegyük úgy, hogy a korábban leadott szavazatok abban a pillanatban lettek odaírva, hogy a jelölt elfogadta a jelölést, és akkor pont 2 hét. (Az a két hét egyébként is csak irányvonal, az első három napban el szokott dőlni, megválasztják-e a jelöltet.)
Arról nem is beszélve, hogy én rögtön akkor szoktam szavazni, amikor észreveszem, hogy zajlik egy szavazás, később esetleg már kimegy a fejemből. Alensha 2011. július 22., 17:35 (CEST)

text: Ez egyéni szociális probléma, és teljesen irreleváns egy közösségi szavazás szempontjából; a szavazás linkje kint van a 2 közösségi sablonban, és a WP:JA-n is listázva van, valamint be szokás írni a HírekKF-re is. Ha ennyi nem elég valakinek 2 hétig, akkor bocs, lemaradt a szavazásról.

text: És nem, nem vehetjük úgy, hogy ez meg az, ezen az alapon bármit bármikor bárhol úgy vehetnénk, ahogy éppen akarnánk, az pedig belátható, hogy ez anarchiához vezetne. Csak véges sok szabály van, annyit azért be lehet (és kell) tartani. -- Joey  üzenj nekem 2011. július 23., 00:09 (CEST)
Wikipédia:Ne törődj a szabályokkal!, valamint ajánlom figyelmedbe a  sablon mondatát a józan észről. Ez tipikusan az az eset. A felesleges bürokrácia és az anarchia közt egyébként vannak még fokozatok, barátkozz a gondolattal. Per pillanat te vagy az egyetlen, aki úgy véli, hogy egy teljesen felesleges szőrszálhasogatás mellőzése folytán a WP az anarchiába torkollna... Bennófogadó 2011. július 23., 00:28 (CEST)

text: Olyasmi ez most, mint amikor valaki előre borítékban leadja a szavazatát, van ilyen a való életben is.

text: Egyébként azt tartanám fairnek, ha a kiírás időpontja lenne a startpisztoly, nem pedig a jelölt formális beleegyezése. Ha pedig a beleegyezése nem futna be a szavazás vége előtt, akkor az visszamenőlegesen érvénytelenítené az egész szavazást (és a kiírót megbúboljuk).

text: A jelenlegi suta szabályozásnak a megszületésénél emlékeim szerint én is ott bábáskodtam, de most szívesen korrigálnék rajta.

text: Jelenleg úgy néz ki, hogy ha egy jelölt húzza-halasztja a beleegyezést, akkor sokkal tovább tudja magát szem előtt tartani.

text: Karmela posta 2011. július 23., 07:42 (CEST)
Ha pedig a beleegyezése nem futna be a szavazás vége előtt, akkor az visszamenőlegesen érvénytelenítené az egész szavazást (és a kiírót megbúboljuk). – há de nyilván!! Ez a normális megoldás, nem pedig az, hogy szórakozunk össze-vissza a szavazatokkal, hogy mán! Bennófogadó 2011. július 23., 11:51 (CEST)
thread_title: Szavazás és érvényesség